মধ্যপ্রদেশে আরও ২ শিশুর মৃত্যু, উত্তরাখণ্ডেও নিষিদ্ধ কোল্ডরিফ

ওয়েবডেস্ক- মধ্যপ্রদেশে (Madhya Pradesh) নিষিদ্ধ (Banned) করা হয়েছে কাফসিরাপ কোল্ডরিফ (Cold Rif Cough Syrup) । এই সংস্থার সব পণ্যে নিষেধাজ্ঞা জারি করা হয়েছে। মধ্যপ্রদেশের পর এবার উত্তরাখণ্ড সরকারও (Uttarakhand Government) কোল্ডরিফ কাফসিরাপকে নিষিদ্ধ ঘোষণা করল। উত্তরাখণ্ডের স্বাস্থ্য বিভাগ উচ্চ সতর্কতা জারি করেছে, যার ফলে রাজ্য সরকার দুটি নির্দিষ্ট কাশির সিরাপ – কোল্ডরিফ এবং ডেক্সট্রোমেথরফান হাইড্রোব্রোমাইডযুক্ত সিরাপ বিক্রির উপর তাৎক্ষণিক নিষেধাজ্ঞা জারি করেছে।

কাফসিরাপ কোল্ডরিফ কাণ্ডে শিশু মৃত্যুর সংখ্যা ১৩। মধ্যপ্রদেশের বেতুল জেলার আমলা ব্লকের দুই শিশুর কোল্ডরিফ কাশির সিরাপ খাওয়ার মৃত্যু হয়েছে বলে জানা গেছে। মধ্যপ্রদেশে আরও দুই শিশুর মৃত্যুর পরেই উত্তরাখণ্ড সরকার এই নিষেধাজ্ঞা জারি করে।

স্বাস্থ্য সচিব ডাক্তার রাজেশ কুমার জানিয়েছেন, রাজ্য সরকার শিশুদের স্বাস্থ্য নিয়ে সম্পূর্ণভাবে সতর্ক রয়েছে। এর পরেই এই বিধিনিষেধ আরও করা হয়েছে। নিষিদ্ধ ওষুধগুলি যাতে বাজারে পুনরায় প্রবেশ না করতে পারে, তার জন্যখাদ্য ও ওষুধ প্রশাসন (এফডিএ) কে কঠোর পর্যবেক্ষণ করার নির্দেশ দিয়েছেন। মেডিক্যাল স্টোরগুলিতে এই ওষুধের স্টক সিল করার নির্দেশ দেওয়া হয়েছে। মধ্যপ্রদেশ ও রাজস্থানে একই ঘটনার পর কেন্দ্রের নির্দেশ অনুসরণ করে কাজ করছে রাজ্যগুলি। কেন্দ্র দুই বছরের কম বয়সী শিশুদের কাশির সিরাপ খাওয়ানোর বিরুদ্ধে সতর্ক থাকার নির্দেশ দিয়েছে। সেইসঙ্গে চার বছরের কম বয়সীদের জন্য চরম সতর্কতা অবলম্বনের পরামর্শ দিয়েছে।

আরও পড়ুন-দুর্গাপ্রতিমা নিরঞ্জন ঘিরে রণক্ষত্র কটক, জারি কারফিউ, বন্ধ ইন্টারনেট

শনিবার উত্তরাখণ্ড ইতিমধ্যেই নিজস্ব নির্দেশিকা জারি করেছে, ফলে তামিলনাড়ু এবং রাজস্থানে উৎপাদিত কোল্ডরিফ এবং ডেক্সট্রোমেথরফান হাইড্রোব্রোমাইড-ভিত্তিক সিরাপ বিক্রির উপর আনুষ্ঠানিক নিষেধাজ্ঞা জারি করা হয়েছে। রবিবার উত্তরাখণ্ডের ওষুধের দোকানগুলিতে ব্যাপক অভিযান চালানো হয়।

অতিরিক্ত কমিশনার তাজওয়ার সিং জানিয়েছেন, এখন পর্যন্ত, কাশির সিরাপ প্রস্তুতকারক, মেডিকেল স্টোর এবং সরকারি হাসপাতালগুলির কারখানা থেকে ৪৯টি নমুনা সংগ্রহ করা হয়েছে, সেগুলি পরীক্ষাগার পরীক্ষার জন্য পাঠানো হয়েছে। সতর্কতামূলক ব্যবস্থা হিসেবে, প্রাপ্তবয়স্কদের জন্য তৈরি সিরাপগুলিও পরীক্ষা করা হচ্ছে।

দেরাদুন কেমিস্ট অ্যাসোসিয়েশনের জেলা সভাপতি মনীশ নন্দা বলেন, “রাজ্যজুড়ে জারি করা পরামর্শ অনুসরণ করে, আমরা সমস্ত খুচরা বিক্রেতাদের কাছ থেকে নিষিদ্ধ দুটি কাশির সিরাপ সরিয়ে নিয়েছি। কোম্পানিগুলিতে ফেরত দেওয়ার জন্য প্যাক করে রাখা হয়েছে। বাকিদেরও নিজস্ব স্টক থেকে ওষুধগুলি সরিয়ে ফেলার নির্দেশও দেওয়া হয়েছে।” দেরাদুনের ইস্ট ক্যানাল রোডের দ্বারকা চকে কর্মরত ফার্মাসিস্ট রবি গুপ্তা জানিয়েছেন, সরকারের নির্দেশের পর নিষিদ্ধ কাফসিরাপগুলি সরিয়ে ফেলা হয়েছে।

অপরদিকে কাশির সিরাপ সেবনের ফলে দুই শিশুর মৃত্যু সহ একজন ডাক্তার সহ বেশ কয়েকজন অসুস্থ হয়ে পড়ার পর রাজস্থান সরকার জয়পুর-ভিত্তিক কায়সন ফার্মার তৈরি ১৯টি ওষুধ নিষিদ্ধ করেছে। দুই বছরের কম বয়সী শিশুদের এই ধরনের সিরাপ দেওয়ার বিরুদ্ধেও একটি পরামর্শ জারি করা হয়েছে। ভারতের ড্রাগ কন্ট্রোলার দেশব্যাপী একটি পরামর্শ জারি করেছ।

দেখুন আরও খবর-